АҞӘА, мшаԥы 5 - Sputnik. Ашьапылампыл азы Европа ачемпионат ConIFA-2021, Франциатәи ақалақь Ницца имҩаԥысраны иҟаз ахыгоуп ҳәа аҩуеит аиҿкаара Twitter аҿы.
The Confederation of Independent Football Associations (CONIFA) can confirm that the 2021 European Football Cup (EFC), due to have been held in Nice, France, has been canceled due to new provisions dictated by the covid-19 emergency.— CONIFA (@CONIFAOfficial) May 5, 2021
➡️ https://t.co/LULuu4r2aL pic.twitter.com/FS0PKvVeNp
Атурнир аепидемиологиатә ҭагылазаашьа Франциа иахьыуадаҩуи анапхгара ауснагӡатә ашәарҭадара иахьзадымгылои азы.
The Confederation of Independent Football Associations (CONIFA) can confirm that the 2021 European Football Cup (EFC), due to have been held in Nice, France, has been canceled due to new provisions dictated by the covid-19 emergency.
ConIFA Европатәи аилак атурнир арыцхә ҿыц шьақәнаргылоит, аха 2021 шықәса нанҳәамза анаҩс.
Ашьапылампыл азы Аԥсны еизгоу акоманда ConIFA-2021 Европа ачемпионат иалахәхараны иҟоуп. Ашьапылампыл азы Европа ачемпионат ConIFA-2021 ахәмаррақәа рзы аҵәҭаԥсара мҩаԥган жәабран 20 рзы. Аԥсны агәыԥ В иақәшәеит.
Ачемпионат мҩаԥысраны иҟан Франциа, Ницца ақалақь аҿы рашәара 9-19 рзы. Аха нас ачемпионат аамҭа ахыргеит ԥхынгәы 7-17 рахь.
Зынӡа атурнир иалахәуп 12 команда: Ницца Аграфра еизгоу акоманда, Аԥсны, Аахыҵ Уаԥстәыла, Паданиа, Сапми, Мраҭашәаратәи Ермантәыла, Аҩадатәи Кипр, Арцах, Секеитәи атәылаҿацә, Чамериа, Сардиниа, Корнуолл.
2016 шықәсазы ашьапылампыл азы Европа ачемпионат ConIFA Аԥсны имҩаԥысуан. Аԥснытәи акоманда аиааира агеит.
Ихьыԥшым ашьапылампылтә командақәа р-Конфедерациа еиҿкаан 2013 шықәсазы. ConIFA еиднакылоит FIFA иалам акомандақәа, зынӡа – 25 команда.